விளம்பர வருமானம்தான் எங்களின் முதன்மையான வருவாய். தற்போதய நிலையைப் பொறுத்தவரையில் இந்தியாவை விட, அமெரிக்காவில் அதிகம் விளம்பர வருவாய் கிடைக்கிறது. உதாரணமாக இங்கு ஒரு ரூபாய் கிடைத்தால், அமெரிக்காவில் 4 ரூபாய் கிடைக்கும். உலகம் முழுக்க இருந்து வெவ்வேறு விதமான லாபம் வரும். ஒரே முதலீடுதான் அனைத்திற்கும் என்பதால், எங்களுக்கு நல்ல வருமானம் கிடைக்கிறது. தற்போது டிவி சேனல்களுக்கு இங்கு விளம்பர வருவாய் அதிகம் கிடைக்கும். ஆனால் அதில் ஓடும் ஒரு விளம்பரத்தை குழந்தைகள் பார்க்கிறார்களா அல்லது யார் பார்க்கிறார்கள் என எதுவுமே தெரியாது. ஆனால் டிஜிட்டல் உலகத்தை பொறுத்தவரை உங்கள் விளம்பரங்களை எந்த நாட்டில், எந்த பிரிவினருக்கு, எந்த வயதினருக்கு கொண்டு செல்ல வேண்டும் என திட்டமிட்டு செயல்படலாம். எனவே நீங்கள் தரும் தொகைக்கு, சரியான பலன் கிடைக்கும். தற்போது இந்தியாவில் யூ-டியூப் கிட்ஸ், நெட்ஃபிளிக்ஸ், அமேசான் என பல நிறுவனங்கள் டிஜிட்டல் சேவையை அளிக்க உள்ளனர். இந்தியாவில் வளர்ச்சி நன்றாக இருப்பதால், டிஜிட்டல் விளம்பர வருவாயில் அமெரிக்காவின் இடத்தை இந்தியா 2020-ல் பிடித்துவிடும்.